Vorupėnai (Fiodorovka)

Vorupėnai (arba Kunigiškiai;Pilkalnio apskrities gyvenvietės. Mažosios Lietuvos enciklopedija, T.3 (Mec-Rag). Vilnius, Mažosios Lietuvos fondas, Mokslo ir enciklopedijų leidybos institutas, 2006 , nuo 1928 m. Lindenhof, nuo 1946 m. Fiodorovka; ) – buvęs kaimas ir dvaras Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 20 km į šiaurės rytus nuo Pilkalnio, 5 km į šiaurės vakarus nuo Kudirkos Naumiesčio, 3 km į šiaurės vakarus nuo Širvintos.

 Istorija 
dešinėje|miniatiūra|260px|Vorupėnų kaimo bendruomenė 1934–1937 m.

Įkurti 1685 m. valstybinio miško žemėse, šatulinės kolonizacijos metu.Erwin Spehr, Aus der Geschichte des Kreises Schloßberg (Pillkallen), vok. Istoriniai pavadinimo rašybos variantai: Warrupöhnen, WarrupönenDietrich Lange, Geographisches Ortsregister Ostpreußen (2005): Vorupėnai, vok. 1785 m. buvo šatulinių kulmiškių kaimas su 19 ugniakurų,Johann Friedrich Goldbeck, Volständige Topographie des Königreichs Preussen, Volständige Topographie vom Litthauischen Kammer=Departement, p.177. Karaliaučius ir Leipcigas, 1785 vok. 1823 m. – valstiečių kaimas su 101 gyventoju.Alexander A. Mützell, Leopold Krug, Neues topographisch-statistisch-geographisches Wörterbuch des preussischen Staats, T.5 (T – Z), p.107. Kümmel, Halle, 1823 vok. 1852 m. minimi jau du kaimai: Didieji ir Mažieji Vorupėnai, kurie kiek vėliau sujungti į vieną kaimo bendruomenę. 1905 m. Didžiuosiuose Vorupėnuose buvo 174, Mažuosiuose – 27 gyventojai.Vorupėnai: 2. Mažosios Lietuvos enciklopedija, T.4 (Rahn-Žvižežeris). Vilnius, Mažosios Lietuvos fondas, Mokslo ir enciklopedijų leidybos institutas, 2009

1723–1818 m. kaimas priklausė Įsruties apskrities Diržkiemio domenų valsčiui, 1818–1945 m. – Pilkalnio apskričiai ir 1874 m. įsteigtam Širvintos valsčiui. Tikintieji priklausė Širvintos evangelikų liuteronų parapijai. 1901 m. per kaimą nutiestas siaurasis geležinkelis, įrengta stotelė. 1928 m. prie kaimo prijungtas Vorupėnų dvaras,Širvintos valsčius, Teritoriniai pokyčiai Vokietijoje ir vokiečių administruojamose teritorijose 1874-1945 m. vok. Kaime buvo mokykla, kaimo rytiniu pakraščiu tekėjo Upelis, Šešupės intakas. XX a. trečiajame dešimtmetyje Vorupėnuose veikė Pauliaus Bonkaičio spaustuvė, išspausdino lietuviškų knygų, laikraščių. Po Antrojo pasaulinio karo kaimas išnyko. Nuo 2008 m. kaimo teritorija priklauso Krasnoznamensko rajono Dobrovolsko kaimo gyvenvietei.

 Gyventojai 

Be to, Vorupėnų dvare 1905 m. buvo 53, 1910 m. – 48 gyventojai.

 Vorupėnų dvaras 

Minimas nuo XIX a. aštunto dešimtmečio. 1879 m. dvaras valdė 138 ha žemės, iš jų 105 ha ariamos ir 29 ha pievų ir ganyklų, dvare buvo spirito varykla.P. Ellerholz, H. Lodemann, Handbuch des Grundbesitzes im Deutschen Reiche, T.1, Das Konigreich Preussen, Sąs.3, Die Provinz Ostpreussen, p. 230. Landwirthschaftlich-statistischen Bureaus, Berlynas, 1879, vok. 1905 m. dvare buvo 3 gyvenamieji pastatai.

 Šaltiniai 

Kategorija:Pilkalnio apskrities gyvenvietės
Kategorija:Panaikintos Krasnoznamensko rajono gyvenvietės